**POZIV za podnošenje Zahtjeva za ostvarivanje prava na (su)financiranje nabave udžbenika za školsku godinu 2018./2019.**

Grad Koprivnica temeljem Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2018./2019. („Glasnik Grada Koprivnice“ 6/18), poziva roditelje/skrbnike da podnesu Zahtjev za ostvarivanje prava na (su)financiranje nabave udžbenika.

Uz Zahtjev za ostvarivanje prava na (su)financiranje nabave udžbenika dostavlja se i sljedeća dokumentacija:

1. Dokazi o prebivalištu (preslike važećih osobnih iskaznica ili uvjerenja o prebivalištu)
2. Rodni listovi djece
3. Dokazi o prihodima ostvarenim u mjesecu travnju, svibnju i lipnju 2018. godine za članove kućanstva o čijim prihodima Ministarstvo financija Republike Hrvatske ne vodi evidenciju (npr. obrt, OPG, odvjetnički ured…)
4. Dokazi o troškovima nabave udžbenika i pripadajućih dopunskih nastavnih sredstava (račun)
5. Potvrda škole o statusu učenika
6. Izjava o alimentaciji
7. Potvrda o porodiljnoj naknadi
8. Rješenje o statusu djeteta s teškoćama u razvoju
9. Potvrda o primanju socijalne potpore
10. Za nezaposlene (uvjerenje Zavoda za zapošljavanje ili potvrda o radnom stažu s Hrvatskog zavoda za mirovinsko osiguranje)

**od 3. rujna 2018. godine do 17. rujna 2018. godine**

      Na jedan od sljedećih načina:

1. osobno u **tajništvo osnovnih škola** na području grada Koprivnice – Osnovna škola „Antun Nemčić Gostovinski“ Koprivnica, Osnovna škola „Braća Radić“ Koprivnica, Centar za odgoj, obrazovanje i rehabilitaciju „Podravsko sunce“ Koprivnica, radnim danom od 7,00 do 15,00 sati,

ili

1. osobno u **pisarnicu Gradske uprave Grada Koprivnice**, soba br. 3, Zrinski trg 1, Koprivnica, radnim danom od 7,00 do 15,00 sati,

ili

1. putem e-maila na **udzbenici@grad.koprivnica.hr**(obrasci dostavljeni putem e-maila obavezno moraju biti potpisani od strane korisnika zahtjeva, kao takvi skenirani i dostavljeni kao jedan dokument u pdf formatu),

ili

1. **poštom na adresu**: Grad Koprivnica, Upravni odjel za društvene djelatnosti, Zrinski trg 1, 48000 Koprivnica.

Za sva pitanja možete nam se obratiti na broj telefona: 048/279-548 ili na e-mail: udzbenici@grad.koprivnica.hr